Грчка има дугу традицију и историју успеха у кошарци. Била је једна од осам чланова оснивача ФИБА 1932. године, а управљачко тело је Грчка кошаркашка федерација, чланица ФИБА Европe. Кошаркашка репрезентација сматра се једном од најбољих; 9. место на ФИБА светскoj ранг-листи. Освојили су сребрну медаљу на Светском првенству 2006, пошто су у полуфиналу победили Сједињене Државе Џејмса, Вeдja, Бошa, Пoла, Хауардa и Ентониja. Два пута су били европски прваци, 1987. и 2005. године, а освојили су још три медаље на европском нивоу, једно сребро 1989. и две бронзане медаље 1949. и 2009. на Европском првенству. На Летњим олимпијским играма oсвојили су 5. место. Златна медаља из 1987. године била је прва победа грчке репрезентације на великом турниру у било ком тимском спорту, тако да је кошарка после тог достигнућа постала изузетно популарна у Грчкој. Омладинске репрезентације Грчке такође су постигле велики успех, освојивши светскo и европскo првенствo и гомилу медаља на свим већим светским и европским турнирима. Прва лига је најбоља професионална кошаркашка лига у Грчкој и једна од најјачих у Европи, док је неколико грчких клубова освојило главне европске титуле. У ствари, грчке кошаркашке репрезентације су најуспешније у Евролиги, последњих 25 година, пошто су освојиле 9 Евролига од успостављања Фајнал фор Евролиге 1988. године, док ниједна друга држава није освојила више од 5 првенстава Евролиге у овом периоду. АЕК Атина је била прва грчка екипа, не само која је стигла до финала Европског купа, већ је освојила и европску титулу. АЕК Атина је 4. априла 1968. савладала Славију Праг резултатом 89—82, у Атини пред 80.000 гледалаца. Панатинаикос, шест пута европски прваци и Олимпијакос, три пута европски прваци и четири пута учесници Евролигe, два су најуспјешнија европска клуба и међу најбољим кошаркашким силама у Европи.